கேரளத்தில் யானை-மனித மோதல்

**மனிதன்-யானை மோதல்** (*Human-elephant conflict* ) கேரள மாநிலத்திலுள்ள சில கிராமப்புற காடுகள் மற்றும் வன எல்லைப் பகுதிகளில் வாழும் காட்டு யானைகள் அப்பாகுதியில் வாழும் மனிதர்களுக்கு கடுமையான அச்சுறுத்தலாகும். ஒவ்வொரு ஆண்டும் 100 இக்கும் மேற்பட்ட காட்டு யானைகள் கேரளத்தில் பல்வேறு காரணங்களால் இறக்கின்றன. இதில் மின்சாரம், வேட்டையாடுதல், பட்டாசுகள், நஞ்சு, தொடருந்து மோதல் ஆகியவை அடங்கும், அதே நேரத்தில் மனிதர்களும் சுமார் 20 பேர் வரை கொல்லப்படுகிறார்கள் மற்றும் பலர் காயமடைந்துள்ளனர்.

கேரளத்தில் காட்டு யானைகளின் எண்ணிக்கை குறித்த மதிப்பீடுகள் வேறுபடுகின்றன, கேரள வன மற்றும் வனவிலங்குத் துறை 2024 ஆம் ஆண்டில் மாநிலத்தில் 1,800 எண்ணிக்கைக்கும் குறைவான காட்டு யானைகள் இருந்ததாக மதிப்பிட்டுள்ளது. முந்தைய மதிப்பீடுகள் (வெவ்வேறு மதிப்பீட்டு நுட்பங்களைப் பயன்படுத்துதல்) 1993 ஆண்டு மேற்கொள்ளப்பட்ட கணக்கெடுப்பின்படி 4,286 காட்டு யானைகளும், 2017 ஆம் ஆண்டு  தொகை கணக்கெடுப்பின் படி 5,706 காட்டு யானைகளும் இருந்ததாக குறிப்பிடுகின்றன.  அருகிலுள்ள மாநிலங்களுக்கு யானைகள் இடம்பெயருதல் போன்ற காரணிகள் காட்டு யானைகளின் எண்ணிக்கையில் மாறுபாடுகள் ஏற்பட சாத்தியக்கூறுகளுடன், எந்த மதிப்பீடுகள் மிகவும் நம்பகமானவை என்பதில் சில குழப்பங்கள் இருப்பதாகத் தெரிகிறது.

## பின்னணி
கேரளத்தில்  11309 சதுர கிலோமீட்டர் (4,366 சதுர மைல்) பரப்பளவிற்கு பரந்த வனப்பகுதி உள்ளது, இது மாநிலத்தின் மொத்த புவியியல் பரப்பளவில் 29.1% சதவீதத்திற்கும் அதிகமாகும். மனித-வனவிலங்கு மோதல் (பல்வேறு உயிரினங்களின் காரணமாக) வனப்பகுதிகளின் எல்லைகளில் நடக்கும் ஒரு பொதுவான நிகழ்வாகும்.  வனப்பகுதிகளில் அதிகரித்து வரும் மானுடவியல் அழுத்தத்துக்கு காரணமான மக்கள் தொகை வளர்ச்சியில் குறிப்பிடத்தக்க அதிகரிப்பு காரணமாக, மனித-வனவிலங்கு மோதல்கள் அண்மைய காலங்களில் அதிகரித்துள்ளன. இந்த மோதல்களால் பயிர்கள், வீடுகள், சொத்துக்கள் போன்றவை சேதமடைந்துள்ளன, கால்நடைகள் வேட்டையாடப் படுகின்றன, மனிதர்கள் இறத்தல், காயமுறுதல் போன்றவை நிகழ்ந்துள்ளன. நிதியாண்டில் மாநிலத்தில் 50 இக்கும் மேற்பட்ட காட்டு யானைகள் தாக்குதலுக்கு உள்ளானதாகவும், மாநிலத்தில் காட்டு யானைகளின் தாக்குதலால் இறந்தவர்களின் எண்ணிக்கை அதிகரித்துள்ளதாகவும் தெரிவிக்கப்பட்டுள்ளது.

## செயல்பாடு
கேரள யானை அறக்கட்டளை இராச்சீவ் குழு  போன்ற ஆர்வலர்கள் கேரளம் மற்றும் தென்னிந்தியாவில் யானைகளின் அவலநிலை குறித்த விழிப்புணர்வை ஏற்படுத்த விரிவாக பணியாற்றியுள்ளனர்.  இதில் காட்டு யானைகளின்  காயங்கள் மற்றும் மனித யானை மோதல்  அல்லது பிற காரணங்களால் ஏற்படும் இறப்புகள் ஆகியவையும் அடங்கும். கேரளத்திலும் இந்தியாவிலும் யானைகளின் நிலைமை மற்றும் விளைவுகளை சீர்படுத்துவதற்காக இதுபோன்ற பல நிகழ்வுகளை கேரள பாதிக்கப்பட்ட யானைகள் திட்டம் ஆவணப்படுத்துகிறது.

## 2025ஆம் ஆண்டு நிகழ்ந்த சம்பவங்கள்

### 2025 ஆம் ஆண்டில்  கேரளத்தில் மனித யானை மோதல்  இறப்புகள்

* சனவரி 2025-மலப்புரம் மாவட்டத்தின் திரூரில் புத்தியாங்காடி திருவிழாவின் போது யானை தாக்கியதில் ஒருவர் இறந்தார், 17 பேர் காயமடைந்தனர்.
* சனவரி 16, 2025- கட்டுநாயக்கன் பழங்குடி சமூகத்தைச் சேர்ந்த 52 வயது பெண் ஒருவர் நிலம்பூரில் காட்டு யானையின் தாக்குதலில் கொல்லப்பட்டார்.
* பிப்ரவரி 2025- வயநாட்டில் உள்ள மேப்பாடி காட்டு யானை தாக்குதலில் ஓர் இளைஞன் இறந்தார் 
* 6 பிப்ரவரி 2025- இடுக்கி மாவட்டத்தில் காட்டு யானையால் தாக்கப்பட்ட 60 வயது முதியவர் ஒருவர் இறந்தார்.
* 13 பிப்ரவரி 2025-கோயிலாண்டிக்கு அருகிலுள்ள குறுவங்கட்டில் உள்ள மணக்குளங்கரை கோயிலில் ஆண்டுதோறும் நடக்கும் திருவிழாவின் போது யானை தாக்குதலில் மூன்று பேர் கொல்லப்பட்டனர்.
* 24 பிப்ரவரி 2025-கண்ணூரில் 13 ஆவது தொகுதியில் காட்டு யானை தாக்குதலில் ஒரு வயதான தம்பதியினர் இறந்தனர்.

## ஆர்ப்பாட்டம்
கேரளாவில் யானைகள் தாக்கப்பட்ட பகுதிகளுக்கு அருகே நடந்த யானைகளின் தாக்குதல்களுக்கு தீர்வு காணப்படாததைக் கண்டித்து சில உள்ளூர் மக்களும் பல்வேறு அரசியல் மற்றும் கலாச்சார அமைப்புகளும் தொடர்ந்து தங்கள் போராட்டங்களை நடத்தி வருகின்றன.

2025 ஆம் ஆண்டு பிப்ரவரி மாதம் 24 ஆம் தேதியன்று  ஆரளம் ஆர்ப்பாட்டக்காரர்களும் கிராமவாசிகளும் காட்டு யானை தாக்குதலில் கொல்லப்பட்ட தம்பதியினரின் உடல்களை ஏற்றிச் சென்ற அவசர ஊர்தியைத்  தடுத்தனர். கேரள வனத்துறை அமைச்சர் ஏ. கே. சசீந்திரன் வரும் வரை அவசர ஊர்தியை அனுமதிக்க போராட்டக்காரர்கள் மறுத்தனர்.

## கேரளத்தில் யானைகள்
கேரளத்தில் காட்டு யானைகளின் கணிசமான எண்ணிக்கையுடன், சுமார் 400 சிறைப்பிடிக்கப்பட்ட வளர்ப்பு யானைகள் உள்ளன, இது 2018 ஆம் ஆண்டில் 500 எண்ணிக்கைக்கும் அதிகமாக இருந்தன. கேரளத்தில் சிறைபிடிக்கப்பட்ட பெரும்பாலான யானைகள் கோயில்கள் மற்றும் தனிமனிதர்களுக்குச் சொந்தமானவை, சில உள்ளூர் வனத் துறைக்கு சொந்தமானவை. யானைகள் திருவிழாக்கள் மற்றும் விழாக்களில் பயன்படுத்துவதற்காக பெரும்பாலும் சொந்தமாக பராமரிக்கப்படுகின்றன, ஆனால் சில யானைகள் மரக்கட்டைகள் இழுப்பதற்கும் பயன்படுத்தபடுகின்றன.

## மேலும் காண்க

* கேரள கலாச்சாரத்தில் யானைகள்
* மனித-வனவிலங்கு மோதல்

## வெளி இணைப்புகள்

* கேரளத்தில் யானை-மனித மோதல்

## மேற்கோள்கள்

பகுப்பு:இந்தியப் பண்பாட்டில் யானைகள்
பகுப்பு:கேரளத்தில் யானைகள்